Lega go le bjalo, Rebeka o be a lebeletše tša pele moo a yago, gomme ntle le pelaelo a leka go kwa mo gontši go Eliesere ka ga Isaka le lapa labo. Bona ka leihlo la kgopolo ge mokgalabje yo a boledišana le yena ba itišitše mollong gomme a mmotša ka kholofetšo ya Jehofa go mogwera wa Gagwe Aborahama. Modimo o be a tla ntšha go tšwa lešikeng la Aborahama peu yeo e bego e tla tlišetša batho ka moka ditšhegofatšo. Nagana kamoo Rebeka a ilego a makala ka gona ge a lemoga gore kholofetšo ya Jehofa e be e tla phethagala ka yena le Isaka, yo e bego e tla ba monna wa gagwe!—Genesi 22:15-18. LeSoSo: (O bolela ka segodišalentšu le batlamoletlong) Batho ba gešo, thabang le nna ge ke fetša mengwaga ya go lekana le seripa sa ngwagakgolo! (Setšhaba se betha diatla. Morago o tšwela pele) Seo se ra gore nna gabedi ke ngwagakgolo! (Ba a sega ba betha le diatla) Bjale ge, lehono ga se letšatši la dipolelo. Ke letšatši la gore le nnwe gore segwera sa ka le lena se gole. Senwelo sa ka se tletše wa go falala! (Ba a sega) Se sengwe seo se dirilego gore ke le bitše, ke go leboga bohle bao ba bilego le nna go tloga kgole. Bao la go mpepula, gomme la mpea thabaneng ye ke lego go yona. Le a itseba. Re a pepulana. Bjale ge, binang le thabeng le be le nweng go fihla nkgo e lamolelwa ke masa! Hip! Hip!